钦定古今图书集成/理学汇编/经籍典/第157卷 > 《十五国次解》前人
## 钦定古今图书集成/理学汇编/经籍典/第157卷 > 《十五国次解》前人

“《国风》之号，起周终《豳》，皆有所次，圣人岂徒云哉！而明
《诗》者多泥于疏说而不通。或者又以为圣人之意，不
在于先后之次，是皆不足为训法者。大抵《国风》之次，
以两而合之，分其次以为比，则贤善者著而丑恶者
明矣。”或曰：“何如其谓之比乎？”曰：“周、召以浅深比也，卫、
王以《世爵》比也，郑、齐以族氏比也，魏、唐以《土地》比也”，
秦、陈以祖裔比也，桧、曹以美恶比也，豳能终之以正，
故居末焉。浅深云者，周得之深，故先于召。《世爵》云者，
卫为纣都，而纣不能有之，周幽东迁，无异是也。加卫
于先，明幽、纣之恶同，而不得近于正焉。姓族云者，《周
法》“尊其同姓而异姓者为后”，郑先于齐，其理然也。《土
地》云者，魏本舜地，唐为尧封，以舜先尧，明晋之乱，非
魏褊俭之等也。“祖裔”云者，陈不能兴舜，而襄公能大
于秦，子孙之功，陈不如矣。穆姜卜而遇艮之随，乃引
《文言》之辞以为卦说。夫穆姜始筮时，去孔子之生尚
十四年尔，是《文言》先于孔子而有乎？不然，《左氏》不为
诞妄也。推此以迹其怪，则季札观乐之次，明白可验，
而不足为疑矣。夫黍离已下，皆平王东迁、桓王失位
之诗，是以列于《国风》，言其不足正也。借使周天子至
甚无道，则周之乐工敢以周王之诗降同诸侯乎？是
皆不近人情，不可为法者。昔孔子大圣人，其作《春秋》
也，既微其辞，然犹不欲公传于人，第口授而已，况一
乐工而敢明白彰显其君之恶哉！此又可验孔子分
定为“信”也，本其事而推之，以著其妄，庶不为无据云。